Kaidi Peets

Coachinguprogramm juhtidele 'Juhi teekond'
2020-01-15 18:00 - 2020-06-19 14:00 UTC | Laulasmaa Spa, Puhkekodu tee 4, Laulasmaa, 76702 Harju maakond
Teiste inimeste juhtimise alus on teadlikkus ja enesejuhtimise oskus. Hea kontakt iseendaga teeb meid elusaks.
Coachingu õpetaja John Whitmore on öelnud, et “tegelik vastane ei asu kuskil väljas või “teisel pool võrku” vaid meie peas.” Sama käib ka tõelise liitlase kohta. Eelolev poolaasta on pühendatud eneseteadlikkuse ja enesekindluse tugevdamisele ning sisemise vastase enda liitlaseks muutmisele.
Kutsume juhte peatuma, et leida uut inspiratsiooni ja julgust teha enda jaoks õigeid valikuid ja olla targaks liidriks ka teistele. See on väärtuslik keskkond teiste juhtidega koos kasvamiseks ning vaatenurkade vahetamiseks.

Kuidas
Programm koosneb viiest moodulist (kolmapäeva õhtust reede lõunani).
Osalejatel on võimalus poole aasta jooksul võtta fookusesse iseennast:

saada teistelt juhtidelt peegeldust ja tagasisidet,
jagada üksteisega kogemusi,
avastada uusi vaatenurki ning eksperimenteerida,
liikuda püstitatud eesmärkide poole,
saada vastuseid oma juhtimisdilemmadele.

Erinevalt koolitusest võimaldab grupicoachingu formaat kinnistada uut mõtteviisi ja käitumisstrateegiaid.

Moodulid
Moodul 1 – Mina ja minu siht

moodulis mõtiskleme rahulolu, õnne ning edu tähenduse üle ning vaatleme oma elu kui tervikut. Uurime oma rahulolu erinevate eluvaldkondadega ning paneme paika oma sihi. Teadvustame oma ressursse ja tugevusi, unistame ning avastame võimalusi elukvaliteedi viimiseks uuele tasandile. Iga osaleja püstitab endale inspireeriva arengueesmärgi, mille poole ta programmi jooksul grupi ja juhendajate toel liikuma hakkab.

Moodul 2 – Mina ja minu suhe iseendaga
Avastame koos, miks mõned plaanitud tegevused jäävad ellu viimata ning kuidas Sisemine Kriitik ja Julgustaja omavahel paremale koostööle saada. Mida pean oma nõrkusteks ning kuidas neid ressursina kasutada? Leiame viise, kuidas keskenduda olulistele tegevustele ning hoida ennast vaimselt ja füüsiliselt heas vormis, et energiat jätkuks erinevatele eluvaldkondadele.
Moodul 3 – Mina ja minu suhted teistega
Selles moodulis keskendume oma suhetele teiste inimestega. Milline inimene soovin olla ja kuidas teised mind tajuvad? Kuidas süüdistuste ja rünnakutega efektiivselt toime tulla ja konfliktidega sõbraks saada? Otsime koos viise, kuidas oma suhete kvaliteeti tõsta ning suhetesse rohkem rahulolu ja rõõmu tuua.
Moodul 4 – Mina ja minu meeskond
Selles moodulis keskendume liidri rollile ja mõjuvõimule meeskonna ja organisatsiooni kontekstis. Uurime, kuidas liidrina leida oma teekond ning toetada teiste arengut ja inspireerida neid oma eesmärkide poole liikuma. Uurime oma käekirja liidrina, selle kujunemisteed ja mõjutajaid. Kavandame järgmised sammud liidri rollis arenemiseks.
Moodul 5 – Mina ja minu teekond
Teeme kokkuvõtted programmi jooksul tehtud arengusammudest ja edasiliikumistest esimeses moodulis seatud arengueesmärkide suhtes. Otsime viise oma arengu jätkuvaks tagamiseks ja rahuldust pakkuvas rütmis teekonna jätkamiseks.

Osaleja kasud
Lisaks programmi jooksul elluviidud eesmärkidele on osalejates arenenud:

enesekindlus ning teadlikkus oma sihist ja ressurssidest;
enesejuhtimise oskused;
oskus suhteid teadlikumalt juhtida;

Osalejad on saanud:

praktilisi võtteid oma meeskonna arengu toetamiseks;

väärtusliku võrgustiku

Meie lähenemised
Kõiki mooduleid läbivad mõtteviisid ja meetodid rikkast coachingu ja supervisiooni maailmast ja pikaaegsest praktikast: mindfulness, protsessitöö, süsteemne ja lahenduskeskne lähenemine.

Programmi ülesehitus ja ajakava
Moodulite kuupäevad:
15.-17. jaanuar 2020 – 1. moodul
19-21. veebruar 2020 – 2. moodul
25.-27. märts 2020 – 3. moodul
6.-8. mai 2020 – 4. moodul
17.-19. juuni 2020 – 5. moodul

Moodulite kellaajad:
K: 18.00 – 21.00
N: 9.00 – 17.00
R: 9.00 – 14.00
Programm on terviklik ja eeldab osavõttu kõigist moodulitest.

Programmi maksumus: 3975 + km
Hind sisaldab:

osalemine viies moodulis;
ööbimine kaheses toas (kokku 10 ööd);
toitlustus

Programmi juhendavad: Kaidi Peets ja Viktoria Saat
